Polmak

Polmak (nordsamisk Buolbmát, finsk Pulmanki) er ei bygd og eit kyrkjesokn i Tana kommune i Finnmark fylke. Polmak var også ein sjølvstendig kommune frå 1903 til 1964, sjå Polmak kommune.

 Bygda 
Bygda Polmak ligg på sørsida av Tanaelva, kring ein kilometer austom riksgrensa mot Finland. 
Tana museum, Polmak tollstad og Polmak kyrkje ligg her.

Riksveg 895 går gjennom bygda, og om vinteren går det isveg over Tanaelva frå Europaveg 75/Europaveg 6 på nordsida til Polmak.

 Kyrkjesoknet 
mini|venstre|Sirbmá kapell i Sirma. 
Polmak er eit kyrkjesokn i Indre Finnmark prosti i Den norske kyrkja Soknet femner den sørlege delen av Tana kommune, medan den nordlege delen av kommunen tilsvarar Tana sokn. 

Det er to kyrkjer i soknet, Polmak kyrkje frå 1853 i bygda Polmak, og Levajok fjellkyrkje frå 1973. I tillegg ligg Sirbmá kapell frå 1954 i Sirma.

 Stadnamnet 
Det norske namnet Polmak er ei forvrenging av det nordsamiske namnet Buolbmát. Det samiske namnet er ikkje tolka.

 Referansar 

 Bakgrunnsstoff 
 Kart frå 1979 som viser kyrkjestader og soknegrenser, på nettstaden til Universitetet i Bergen
 «Kirkebøker, Finnmark» på nettstaden til Arkivverket 

Kategori:Bygder i Finnmark
Kategori:Kyrkjesokn i Indre Finnmark prosti
Kategori:Geografi i Tana